《送萧子所之九江谒刘太守楚奇 其二 别淮南帅府戴照磨因使还乡复赴淮南》
元代·刘崧

丞相提兵阙下来，淮南幕府一时开。从军王粲应能赋，草檄相如独擅才。

万里关河通驿骑，五云楼观接蓬莱。乡山寂寞兵尘里，愁绝征人奉使回。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。